Author: cerny
Last saved by: agenda0
Company: Úrad vlády Slovenskej republiky

Úrad vlády SR						  Na rokovanie vlády SR
Sekcia hospodárskej politiky					  dňa 23.1.2002
									  k číslu: 388/2002
									  k bodu: 9

S t a n o v i s k o 

k návrhu na vydanie rozhodnutia, ktorým sa ruší rozhodnutie prezídia Fondu národného majetku SR o privatizácii časti štátneho podniku Štátny majetok Lipany, š.p. so sídlom Lipany

I.

Materiál predkladá ministerka pre správu a privatizáciu národného majetku     na základe žiadosti Fondu národného majetku Slovenskej republiky.

V materiáli je predložený návrh na zrušenie rozhodnutia prezídia Fondu národného majetku SR (ďalej fond) č.724/1996 o privatizácii časti podniku Štátny majetok Lipany, š.p., ktorý priamym predajom nadobudla spoločnosť AGRO-TREND, spol. s r.o. Rožkovany. Hodnota odovzdaného majetku, ktorý na fond prešiel po odstúpení od zmluvy s uvedenou spoločnosťou pre neplnenie zmluvných podmienok, predstavuje 37 317 tis. Sk. 

II.

Návrh nie je predmetom štandardného medzirezortného pripomienkového konania.

III.

Materiál je predložený v súlade s § 28 ods. 5 a  7 zákona č. 92/1991 Zb. o podmienkach prevodu majetku štátu na iné osoby v znení neskorších predpisov.  S vráteným majetkom fond naloží spôsobom priameho predaja záujemcovi, ktorého vyberie na základe výberového konania. 

Podľa predkladacej správy materiálu zmena rozhodnutia nemá dopad            na zamestnanosť.

Porada ekonomických ministrov vlády SR návrh prerokovala 14.1.2002     a  vzala ho na vedomie. Vláde SR odporučila návrh schváliť.

Odporúčame, aby vláda SR prijala návrh uznesenia.

Bratislava  18. 1. 2002